Dževad Alihodžić
Dževad Alihodžić, rođen 13. februara 1969 u Zenici bio je poznati bosanskohercegovački i jugoslavenski košarkaš. Ponikao u Čeliku, nakon odličnih nastupa za juniorski tim 1983. godine prešao je u sarajevsku Bosnu, gdje je igrao do 1990. godine. Nakon toga odlazi u Cibonu, gdje se zadržao sedam sezona ostvarivši sa njima 6 titula prvaka Hrvatske i dva Kupa. U ekipi turskog košarkaškog kluba Ülkespora iz Istanbula igrao je u sezoni 1998/99. Igrao je za ruski Sankt Petersburg Lions, francuski Strasbourg i italijanski Scafati Basket. Sezonu 2002/03 igra ponovo u Ciboni, a proteklu je proveo u Zagrebu. Njegove najvažnije uspjehe ostvario je sa Košarkaškom reprezentacijom Jugoslavije 1988. godine, kada je postao svjetski juniorski prvak i kadetski prvak Evrope 1985. godine. Nakon završetka aktivnog sportskog takmičenja, nastavio je sa svojim prisustvom u košarci na mjestu trenera. Bio je jedno vrijeme pomoćnik trenera Košarkaške reprezentacije Bosne i Hercegovine Damira Mulaomerovića. Nastavio je svoju trenersku karijeru u Dubaiju, gdje trenira dječake koji pohađaju košarkašku akademiju pod nazivom "Basicball."